
VILNIAUS MIESTO SAVIVALDYBĖS TARYBOS
ISTORINĖS ATMINTIES KOMISIJA

POSĖDŽIO PROTOKOLAS

2025 m.  vasario 7 d. Nr. 9-11/25(1.1.29E-TAR)    
Vilnius

Posėdis įvyko gyvai ir nuotoliniu būdu per Teams programą (posėdis transliuotas Youtube kanalu https://www.youtube.com/watch?v=qyH8v37u9AI) 2025 m. vasario 5 d. 10.00 val.-11.30 val..
[bookmark: posPirmOficialus11][bookmark: __Fieldmark__3326_18712267361][bookmark: posPirmOficialus1][bookmark: __Fieldmark__1704_18712267361][bookmark: __Fieldmark__4749_18712267361]	Posėdžio pirmininkė - Komisijos pirmininkė Kamilė Gogelienė.
[bookmark: posSekrOficialus11]	Posėdžio sekretorė - Komisijos sekretorė Lina Matulaitė.
[bookmark: posedzioDalyviai11]Posėdyje dalyvavo 13 Komisijos narių: Kamilė Gogelienė, Ieva Dirmaitė (nedalyvavo svarstant 9 kl.), Remigijus Černius, Dovydas Skarolskis (nedalyvavo svarstant 1-3 kl.), Povilas Pinelis, Diana Stomienė, Rūta Matonienė, Gaiva Auglienė, Rasa Antanavičiūtė, Laimutis Bilkis, dr. Norbertas Černiauskas,  dr. Marius Ėmužis,  Kamilė Steponavičiūtė. 
Nedalyvavo: Andrius Bakšys, Mantas Olšauskas, Saulė Marija Mažeikaitė-Teiberė.
Kiti ir kviestieji asmenys: Lietuvos laisvės kovotojų sąjungos garbės pirmininkas Jonas Burokas, architektas prof. Gintaras Čaikauskas, istorikė Vida Girininkienė, Lietuvos nacionalinio kultūros centro direktoriaus pavaduotoja etninės kultūros veikloms Vida Šatkauskienė, UAB Vilniaus vystymo kompanija projektuotoja Inga Gujytė, Komunalinio ūkio poskyrio vedėja Judita Nauckuvienė. 

DARBOTVARKĖ:
1. DĖL      KOMISIJOS     2025-02-05    POSĖDŽIO     DARBOTVARKĖS     PROJEKTO
TVIRTINIMO.
2. DĖL LUKIŠKIŲ A. MEMORIALO PLOKŠČIŲ PAKEITIMO.
3. DĖL AUTOBUSŲ STOTELĖS DŽIAUGSMO GATVĖJE PAVADINIMO.
4. DĖL NAUJOS AUTOBUSŲ STOTELĖS „SPALIO“.
5. DĖL VILNIAUS MIESTO SAVIVALDYBĖS TARYBOS ISTORINĖS ATMINTIES KOMISIJOS NUOSTATŲ PAKEITIMO.
6. DĖL JUSTINO MARCINKEVIČIAUS SKVERO INFORMACINIO STENDO.
7. DĖL ATMINIMO LENTOS B. TARAŠKEVIČIUI.
8. DĖL ANTAKALNIO KAPINIŲ STENDO TEKSTO. 
9. DĖL ATMINIMO LENTELĖS PRIE DAINŲ ŠVENTĖS ŠIMTMEČIO ŽENKLO ĮRENGIMO ANT VINGIO PARKO ESTRADOS.
10. DĖL TEOFILĖS PETRUŽYTĖS ATMINIMO LENTOS PROJEKTO.
11. DĖL ATMINIMO LENTOS VIKTORUI KUTORGAI.
12. DĖL ČESLOVO MILOŠO LAIPTŲ REMONTO (TEKSTŲ ATNAUJINIMO). 
13. KITI KLAUSIMAI. 

1. SVARSTYTA.   DĖL     KOMISIJOS     2025-02-05  POSĖDŽIO     DARBOTVARKĖS   
PROJEKTO TVIRTINIMO.
Konstatuojama, kad kvorumas yra ir pradėtas posėdžio vaizdo ir garso įrašas. Įrašas saugomas Lietuvos Respublikos dokumentų ir archyvų įstatymo nustatyta tvarka informacinėse laikmenose bei skelbiamas viešai Savivaldybės interneto svetainėje.
Posėdžio pirmininkė Kamilė  Gogelienė  kviečia   patvirtinti  posėdžio  darbotvarkę.  
„Už“ – bendru sutarimu.
NUSPRĘSTA. Patvirtinti     Komisijos    2025-02-05     posėdžio    darbotvarkę.


2. SVARSTYTA. DĖL LUKIŠKIŲ A. MEMORIALO PLOKŠČIŲ PAKEITIMO.
Posėdžio pirmininkė Kamilė Gogelienė primena, kad praėjusiame posėdyje dėl šio klausimo kilo diskusijų, todėl kviečia padiskutuoti.
Klausimo svarstyme dalyvauja Lietuvos Laisvės kovotojų sąjungos garbės pirmininkas Jonas Burokas, architektas prof. Gintaras Čaikauskas.
G. Čaikauskas primena apie M. Pakalnio raštą, kuriame rašoma, jog Savivaldybė pažadėjo prižiūrėti plokštes. Sako, kad valymo įmonė valo labai neatsakingai, todėl plokštės buvo aplaužytos ir nusitrynė. Sako, kad iniciatoriai susirinko lėšas ir jau užsakė naujas plokštes. Lieka tik jas priklijuoti. Buvo girdėta abejonė dėl plokščių slidumo, todėl žiemą siūlo sukalti medinį rėmelį, o ateityje užsakyti metalinę tvorelę. 
J. Burokas pasisako apie Šimtmečio ratą ir paminklą Per amžius kovojusiems ir žuvusiems už Lietuvos laisvę. Sako, kad parengtos plokštės atitinkančios visą granitinį sąstatą. Prašo Komisijos pritarimo.
Klausimus pateikia ir nuomones išreiškia K. Gogelienė, R. Antanavičiūtė, R. Matonienė,                      I. Dirmaitė, G. Auglienė, R. Černius.
R. Matonienė sutinka, kad galima būtų padaryti aptvėrimą.
K. Gogelienė  sako, kad prievolės svarstyti šį klausimą neturime. Galime prašyti Administracijos direktoriaus atsakyti iniciatoriams ir suteikti leidimą uždėti naujai pagamintas plokštes.
R. Antanavičiūtė klausia, ar Savivaldybė mano, kad esamos granitinės plokštės įrengtos legaliai ar nelegaliai ir, ar galima derėtis dėl teksto. Taip pat atkreipia dėmesį, kad Savivaldybė nėra iniciatorė.
R. Matonienė sako, kad M. Pakalnio raštas nėra leidimas, juo yra prisiimta priežiūra po įrengimo.
I. Dirmaitė pasisako dėl teksto. Siūlytų susižiūrėti tekstą. 
R. Černius siūlo pašalinti iš plokščių, kad Savivaldybė yra iniciatorė.
Posėdžio pirmininkė siūlo prašyti Administracijos direktoriaus atsakyti iniciatoriams ir suteikti leidimą uždėti naujai pagamintas plokštes su šiomis rekomendacijomis, kad ant naujai parengtose metalo plokštėse įrašytas tekstas yra identiškas granitinių plokščių tekstui ir, kad Savivaldybės rekvizitai turėtų būti pašalinti iš teksto, nes Savivaldybė nėra iniciatorė.
Prieštaraujančių nebuvo.
NUSPRĘSTA. Prašyti Administracijos direktoriaus atsakyti iniciatoriams ir suteikti leidimą uždėti naujai pagamintas plokštes su šiomis rekomendacijomis, kad ant naujai parengtose metalo plokštėse įrašytas tekstas yra identiškas granitinių plokščių tekstui ir, kad Savivaldybės rekvizitai turėtų būti pašalinti iš teksto, nes Savivaldybė nėra iniciatorė.

3. SVARSTYTA. DĖL AUTOBUSŲ STOTELĖS DŽIAUGSMO GATVĖJE PAVADINIMO.
Posėdžio pirmininkė Kamilė Gogelienė pristato gautą Vilniaus miesto Pavilnio bendruomenės savivaldijos tarybos prašymą pakeisti autobusų stotelės „Įtraukties“ pavadinimą, grąžinant buvusį „Gamtininkų“ pavadinimą.
Klausimus pateikia ir nuomones išreiškia N. Černiauskas, L. Bilkis, R. Antanavičiūtė,                        K. Gogelienė.
N. Černiauskas sako, kad palaikytų bendruomenę ir grąžintų buvusį pavadinimą. Nesvarbu, kad tos vietos nelieka, tai priminimas to, kas buvo.
L. Bilkis sako, kad stotelių pavadinimų paskirtis daugiau funkcionalumas, ne memoriališkumas. Memorialumas daugiau susijęs su gatvių, skverų pavadinimais. Sako, kad pasiūlytų ieškoti naujos gatvelės, kurią galima būtų pavadinti „Gamtininkų“ vardu. Mano, kad grąžinus seną pavadinimą, būtų nesisteminis dalykas.
Vyko diskusija.
K. Gogelienė sako, kad kartais svarstome stotelių pavadinimus, kartais nesvarstome. Mano, kad stotelių pavadinimų suteikimas dera prie Komisijos kitų atsakomybių ir, kad jų pavadinimai išeitų iš mūsų iniciatyvos kartu su JUDU.
Posėdžio pirmininkė kviečia balsuoti  už tai, kad būtų sugrąžintas buvęs „Gamtininkų“ stotelės pavadinimas. 
„Už“ – R. Antanavičiūtė, G. Auglienė, R. Matonienė, I. Dirmaitė, N. Černiauskas, M. Ėmužis, K. Steponavičiūtė, K. Gogelienė, D. Stomienė (9);
„prieš“ – 0;
„susilaikė“ – R. Černius, P. Pinelis, L. Bilkis (3).
NUSPRĘSTA. 1. Pritarti Vilniaus miesto Pavilnio bendruomenės savivaldijos tarybos prašymui grąžinti buvusį „Gamtininkų“ stotelės pavadinimą.
2. Prašyti SĮ „Susiekimo paslaugos“ pakeisti „Įtraukties“ stotelės į buvusį „Gamtininkų“ stotelės pavadinimą.

Komisijos narys Dovydas Skarolskis prisijungia į posėdį.

4. SVARSTYTA. DĖL NAUJOS AUTOBUSŲ STOTELĖS „SPALIO“.
Posėdžio pirmininkė Kamilė Gogelienė informuoja apie Mickūnų bendruomenės atsiųstą žinutę dėl naujai pavadintos „Spalio“ stotelės pavadinimo dėl kurio užvirė diskusijos ar naujasis pavadinimas yra tinkamas, kadangi asociacijų yra įvairių. Kviečia diskusijai ar šis pavadinimas probleminis, ar jis galėtų likti.
Klausimus pateikia ir nuomones išreiškia N. Černiauskas, R. Matonienė, D. Stomienė,                               R. Černius, G. Auglienė, L. Bilkis, P. Pinelis, M. Ėmužis, R. Antanavičiūtė.
N. Černiauskas sako, kad norėtų išgirsti argumentus.
R. Matonienė informuoja, kad šalia yra Spalio gatvė.
D. Stomienė sako, kad 1992 m. spalio 25 d.  referendumu buvo priimta Lietuvos Respublikos Konstitucija. Su kuo šis pavadinimas susijęs ar su Konstitucija, ar su revoliucija.
R. Černiaus nuomone, tokių pavadinimų reikėtų vengti, nes jie kelia dviprasmybių. 
G. Auglienė informuoja, kad Spalio g. Vilniaus mieste neturime. Mano, kad tai turbūt Vilniaus rajono administracinė teritorija.
L. Bilkis sako, kad grandinė ateina nuo Spalio g. pavadinimo. Mano, kad reiktų žinoti, kodėl jis atsirado. Siūlo atidėti šį klausimą.
P. Pinelis sako, kad spalio mėnesį yra ir mokytojų diena, Angelų sargų diena. Sako, jog gaila, kad spalis asocijuojasi su kažkokiais blogais dalykais. Atkreipia dėmesį, kad turime neparuoštą ir be argumentų klausimą, todėl tokių prašymų svarstyti ir nereikėtų arba reikėtų patikslinti prašymą ir tada svarstyti.
M. Ėmužis atkreipia dėmesį, kad kitų mėnesių pavadinimai nefigūruoja. Spalis, kur buvo perversmas,  sovietų sąjungoje buvo esminė šventė, todėl ir turime abejonių.  Galime svarstyti, kad ir Konstitucijos ar mokytojų dieną, tačiau reikėtų sakyti Spalio 25-osios ar Spalio 5-osios.
R. Antanavičiūtės nuomone, politinis kontekstas yra svarbu ir suteikiamas toks naujas pavadinimas nėra gera praktika.
Posėdžio pirmininkė sako, kad Istorinės atminties komisija gali formuoti tokią politiką tokiais klausimais ar mums tokie pavadinimai priimtini, ar ne ir neieškoti didelių argumentų iš bendruomenės. Kadangi svarstoma vieta yra Vilniaus rajonas, siūlo į kitą posėdį pasikviesti JUDU atstovą.
Posėdžio pirmininkė siūlo atidėti klausimo svarstymą kitam Komisijos posėdžiui, į posėdį pakviečiant SĮ „Susisiekimo paslaugos“ atstovą diskusijai apie stotelių pavadinimų suteikimą.
„Už“ – bendru sutarimu. 
NUSPRĘSTA. Atidėti klausimo svarstymą kitam Komisijos posėdžiui, į posėdį pakviečiant SĮ „Susisiekimo paslaugos“ atstovą diskusijai apie stotelių pavadinimų suteikimą.

5. SVARSTYTA. DĖL VILNIAUS MIESTO SAVIVALDYBĖS TARYBOS ISTORINĖS ATMINTIES KOMISIJOS NUOSTATŲ PAKEITIMO.
Posėdžio pirmininkė Kamilė Gogelienė siūlo papildyti Komisijos nuostatų 5 ir 7 punktus, įsitraukiant stotelių pavadinimų suteikimą ar jų pakeitimą. Informuoja, kad pagal Vietos savivaldos įstatymą keistųsi ir 18 punkto formuluotė. Įgarsina ją.
Klausimus pateikia R. Antanavičiūtė. 
Posėdžio pirmininkė klausia, ar būtų prieštaraujančių dėl nuostatų 5, 7 ir 18 punktų papildymo.
Prieštaraujančių nebuvo. 
NUSPRĘSTA. Pritarti papildyti nuostatų 5 ir 7 punktus, įrašant, kad Komisija svarsto ir  stotelių pavadinimų suteikimą ar pakeitimą bei 18 p. papildyti pagal Vietos savivaldos įstatymo pakeitimus.

6. SVARSTYTA. DĖL JUSTINO MARCINKEVIČIAUS SKVERO INFORMACINIO STENDO.
Posėdžio pirmininkė Kamilė Gogelienė informuoja apie susitikimą su J. Marcinkevičiaus paminklo Karoliniškių obelų sode iniciatoriais. Iniciatoriai informavo, kad apsistojo ties esamu                       J. Marcinkevičiaus skveru, mano esama vieta yra tinkama  ir prašo ten įrengti informacinį stendą. Klausia Komisijos narių, ar matytume minėtame skvere tokį informacinį stendą.
Klausimus pateikia ir nuomones išreiškia R. Černius, D. Stomienė.
R. Černius sako, kad tokia praktika jau yra. Tokiu atveju išsaugotume patį principą.
D. Stomienė sako, kad pasiekė tokia informacija, jog  J. Marcinkevičiaus artimieji nelabai žino apie minėto skvero vardo suteikimą. Klausia, ar informacinio stendo įrengimas būtų derinamas su artimaisiais.
K. Gogelienė informuoja, kad J. Marcinkevičiaus vardas skverui yra suteiktas 2020 m.. Apie tai buvo informuoti iniciatoriai. Dėl informacinio stendo ir jo teksto taip pat bus derinama su artimaisiais ir iniciatoriais.
Posėdžio pirmininkė siūlo pritarti informacinio stendo įrengimui J. Marcinkevičiaus skvere, tekstą derinant su artimaisiais ir iniciatyvine grupe bei pasitvirtinant Komisijoje.
„Už“ – bendru sutarimu. 
NUSPRĘSTA. 1. Pritarti informacinio stendo įrengimui J. Marcinkevičiaus skvere, tekstą derinant su artimaisiais ir iniciatyvine grupe bei pasitvirtinant Komisijoje.
2. Prašyti Miesto aplinkos skyriaus rengi informacinio stendo tekstą bei projektą.

7. SVARSTYTA. DĖL ATMINIMO LENTOS B. TARAŠKEVIČIUI.
Posėdžio pirmininkė Kamilė Gogelienė Informuoja, kad buvo atnaujintas pastato fasadas kartu atnaujinta ir atminimo lenta Bronislavui Taraškevičiui. Kieno iniciatyva ši atminimo lenta buvo atnaujinta nežinoma, bet ji buvo pakabinta iš naujo. Pagal asmens biografiją, kurią perskaitė, sako, jog tos lentos kaip ir galėtų nebūti. Kviečia diskusijai, ar būtų pritarimas nukabinti minėtą lentą.
N. Černiauskas siūlo klausimą perkelti į kitą Komisijos posėdį.
Posėdžio pirmininkė siūlo atidėti klausimo svarstymą kitam Komisijos posėdžiui.
Prieštaraujančių nebuvo.
NUSPRĘSTA. Atidėti klausimo svarstymą kitam Komisijos posėdžiui.

8. SVARSTYTA. DĖL ANTAKALNIO KAPINIŲ STENDO TEKSTO. 
Klausimo svarstyme dalyvauja istorikė Vida Girininkienė, UAB Vilniaus vystymo kompanija projektuotoja Inga Gujytė, Kominalinio ūkio poskyrio vedėja Judita Nauckuvienė.
V. Girininkienė pasisako dėl Antakalnio kapinių ir rengiamo informacinio stendo teksto. Jos nuomone, Antakalnio kapinės – išskirtinis objektas ne tik Lietuvos ar Vilniaus, bet ir visos Europos istorijoje. Sako, kad viename informaciniame stende, nors ir labai meniškame ir įtraukiančiame, visos istorijos ar atmintinų vietų pateikti neįmanoma. Kapinėse palaidoti ir penki 1863–1864 metų sukilimo dalyviai (Edwardo Czernickio antkapinis paminklas dingęs), kurių atminimą irgi reikia įamžinti. 1941 m. birželį vokiečių valdžia Antakalnio kapinėse paskyrė atskirą plotą (1-as kvartalas), kuriame birželio 26 dieną buvo palaidota 40 sukilimo dalyvių (daugiau nei Rasų kapinėse). Iš jų penkių sukilėlių kapai išliko. 11-ame kvartale, amžininkų liudijimu, galėjo būti palaidota apie 40 lietuvių, žuvusių ar mirusių po 1940 metų. Šiuos duomenis reikia tikslinti ir Lenkijos karo archyve, kur galimai gali būti išlikę dokumentuose minimi kapinių planai. Šie ir kiti sudėtingi istorijos periodai (pasaulinių karų), koplytėlės (Vladimiro Bykovskio ir kt.), paminklai (Richardo Kuöhl, Ipolito Užkurnio, Stanislovo Kuzmos ir kt.) reikalingi atskiro įprasminimo. Stende pažymėti atminimo ženklai yra tik nuoroda į objektus, kuriuos lankytojas susiras, tačiau be papildomos informacijos. Siūlo šiuos darbus tęsti ir parengti prie minėtų ir kitų objektų informacijas ne tik lietuvių ir anglų, bet ir kitomis kalbomis. Prie buvusios Birželio sukilimo dalyvių kapavietės, kuri yra užlaidota, turėtų būti stendas su sukilėlių sąrašu, informacija apie žinomus šio sukilimo dalyvius. Sako, kad  tikėdamiesi sėkmingo tęsinio, šiame stende nurodė, kad „išsamesni atskirų kapaviečių ir memorialų aprašymai bus pateikti tam skirtuose stenduose“. Taip pat pažymėjo, kad atliekami tyrimai, siekiant detalizuoti „lietuvių karių ir civilių, žuvusių ar mirusių Antrojo pasaulinio karo ir pokario metais“ kapavietę. Tai tarsi įpareigotų tęsti darbus. Taip pat pasirengė atskirą darbinį atminimo ženklų sąrašą.
          Jos nuomone reikiamiems darbams atlikti reikėtų dviejų metų. Per tą laiką būtų galima parengti ir informacinį leidinėlį apie šias kapines. Taip pat siūlo patikrinti Ulonų kvartalą.

Komisijos pirmininkės pavaduotoja Ieva Dirmaitė palieka posėdį.

Klausimus pateikia ir nuomones išreiškia M. Ėmužis, R. Černius, K. Gogelienė,                                   N. Černiauskas, R. Matonienė, 
M. Ėmužis sako, kad kapinės – istorijos pažinimo dalis. Sako, kad Antakalnio kapinėse buvo trūkumas informacinio stendo. Mano, kad stendą galime daryti dabar, jame paaiškinant ką turime, o ateityje keisti, pildyti tą informaciją pagal tai kas atsiskleidžia. Sutinka, kad kai kuriuose kvartaluose reikia papildomos informacijos. Sako, kad yra pateikęs papildymų tekste, kuriuos galima būtų įvesti.
Vyko diskusijos dėl 1941 m. birželio sukilimo dalyvių kapavietės ir Ulonų kvartalo.
K. Gogelienė siūlo „sutartiniuose ženkluose“ atsisakyti „Automobilio stovėjimo aikštelė“ ir įrašyti „Ulonų kvartalas“. Kviečia priimti sprendimą dėl pagrindinio stendo.
N. Černiauskas siūlo priimti pagrindinio stendo tekstą su M. Ėmužio minimaliomis korekcijomis, o ateityje galėtų atsirasti 3-4 informaciniai stendai, kuriuose galima būtų pažymėti tolimesnius tyrimus. Pagrindiniame stende turi būti pagrindinė informacija, o detalesni tyrimai atsispindėtų minėtuose stenduose.
R. Matonienė siūlo apsispręsti dėl pagrindinio stendo. Pavesti Administracijai tęsti darbą dėl kapinių informacinės sistemos  rengimo. Grįžti į Komisiją su elementų sąrašu ir toliau dirbti prie kiekvienos informacinės lentos.
M. Ėmužis siūlo istorijų tyrimų temas įtraukti kapinių temą.
Posėdžio pirmininkė siūlo pritarti pagrindinio informacinio stendo pateiktam tekstui su                     M. Ėmužio siūlomomis korekcijomis, su siūlymu dalyje „Sutartiniai ženklai“ atsisakyti ženklo „Automobilio stovėjimo aikštelė“ ir įrašyti stende „Ulonų kvartalas“. Rekomenduoti Administracijai toliau tęsti darbus dėl Antakalnio kapinių informacinės sistemos plėtros, įtraukiant istorikę V. Girininkienę. 
„Už“ – bendru sutarimu. 
R. Matonienė siūlo sudaryti darbo grupę.
Prieštaraujančių nebuvo.
NUSPRĘSTA. 1. Pritarti pagrindinio informacinio stendo pateiktam tekstui su  M. Ėmužio siūlomomis korekcijomis, su siūlymu dalyje „Sutartiniai ženklai“ atsisakyti ženklo „Automobilio stovėjimo aikštelė“ ir įrašyti stende „Ulonų kvartalas“.
2. Rekomenduoti Administracijai toliau tęsti darbus dėl Antakalnio kapinių informacinės sistemos plėtros, įtraukiant istorikę V. Girininkienę. 
3. Sudaryti darbo grupę iš Komisjos narių dr. M. Ėmužio, R. Antanavičiūtės, R. Černiaus,                 dr. N. Černiausko  R. Matonienės, istorikės V. Girininkienės tolesnių darbų tęsimui.

9. SVARSTYTA. DĖL ATMINIMO LENTELĖS PRIE DAINŲ ŠVENTĖS ŠIMTMEČIO ŽENKLO ĮRENGIMO ANT VINGIO PARKO ESTRADOS.
Miesto estetikos poskyrio vedėja Rūta Matonienė primena klausimo priešistorę. Sako, kad yra prašoma prie Dainų šventei skirto ženklo ant pastato fasado įrengti dar vieną  lentelę, kurioje būtų nurodyti projekto autoriai. Primena, kad esamas ženklas įtrauktas į Vilniaus DNR duomenų bazę.
Klausimo svarstyme dalyvauja Lietuvos nacionalinio kultūros centro direktoriaus pavaduotoja etninės kultūros veikloms Vida Šatkauskienė.
Klausimus pateikia ir nuomones išreiškia L. Bilkis, R. Matonienė, V. Šatkauskienė,                             K. Gogelienė, R. Černius 
L. Bilkis klausia, ar lentelė skirta visų dainų švenčių šimtmečiui, ar 2024 m. šventės, kuri ir buvo šimtmečio data.
V. Šatkauskienė paaiškina, kad lentelė skirta Lietuvos dainų šventėms.
L. Bilkis sako, kad tokiu atveju siūlytų rašyti Lietuvos dainų „švenčių“, o ne „šventės“.
R. Matonienė sako, kad visgi liktų prie tos nuomonės, kad būtų įrengtas QR kodas, o ne lentelė, kuris galėtų nuvesti į informaciją. Jos nuomone pasiūlytas sprendinys nelabai atitinka tą gražų ženklą.   Sako, kad nesinori suprastinti pačio meno kūrinio.
V. Šatkauskienės nuomone QR kodas atsiradęs po ženklu taip pat nepuoštų jo. Mano, kad tikslingiau būtų lentelė. Sako, kad dėl lentelės formos ir spalvos galima būtų diskutuoti.
R. Černius pasisako už lentelės įrengimą.
K. Gogelienė sako, kad galbūt galėtume pasiūlyti savo variantą iš esamų tipinių lentų.
Posėdžio pirmininkė kviečia pritarti Savivaldybės nustatyto tipinio dizaino lentelės su QR kodu įrengimui ir pateiktam tekstui su pastaba, kad vietoje žodžio „šventės“ būtų rašomas žodis „švenčių“.
Prieštaraujančių nebuvo.
NUSPRĘSTA. Pritarti Savivaldybės nustatyto tipinio dizaino lentelės su QR kodu įrengimui ir pateiktam tekstui su pastaba, kad vietoje žodžio „šventės“ būtų rašomas žodis „švenčių“.

10. SVARSTYTA. DĖL TEOFILĖS PETRUŽYTĖS ATMINIMO LENTOS PROJEKTO.
NUSPRĘSTA. Atidėti klausimo svarstymą kitam Komisijos posėdžiui.

11. SVARSTYTA. DĖL ATMINIMO LENTOS VIKTORUI KUTORGAI.
NUSPRĘSTA. Atidėti klausimo svarstymą kitam Komisijos posėdžiui.

12. SVARSTYTA. DĖL ČESLOVO MILOŠO LAIPTŲ REMONTO (TEKSTŲ ATNAUJINIMO). 
NUSPRĘSTA. Atidėti klausimo svarstymą kitam Komisijos posėdžiui.

13. SVARSTYTA. KITI KLAUSIMAI. 
Komisijos pirmininkė Kamilė Gogelienė kitą Komisijos posėdį siūlo organizuoti 2025 m. vasario 26 d. 10.00 val. gyvai ir nuotoliniu būdu.
Prieštaraujančių nebuvo.
NUSPRĘSTA. Kitą Komisijos posėdį siūlo organizuoti 2025 m. vasario 26 d. 10.00 val. gyvai ir nuotoliniu būdu.


Posėdžio pirmininkė					  Kamilė Gogelienė

Posėdžio sekretorė					       Lina Matulaitė

